Pielikums

Jūrmalas pilsētas domes

202\_.gada ......... ...................

rīkojumam Nr. ............

**KONKURSA „JŪRMALAS PILSĒTAS SKAISTĀKAIS ĪPAŠUMS 2020”**

**NOLIKUMS**

1. **Vispārīgie jautājumi**
   1. Konkursa „Jūrmalas pilsētas skaistākais īpašums 2020” (turpmāk – Konkurss) mērķis ir:

1.1.veicināt Jūrmalas iedzīvotāju dzīvesvietas sakopšanu un labiekārtošanu;

1.2.noskaidrot skaistākos Jūrmalas dārzus un sakoptākos īpašumus;

1.3.veicināt Jūrmalas iedzīvotāju un viesu vēlmi piedalīties pilsētas uzturēšanā un ainaviski pievilcīgas pilsētas vizuālā tēla veidošanā.

2. Konkursu rīko Jūrmalas pilsētas dome.

1. Informācija par konkursu tiek publicēta Jūrmalas pilsētas pašvaldības informatīvajā izdevumā “Jūrmalas Avīze”, tīmekļa vietnē [www.jurmla.lv](http://www.jurmla.lv), pašvaldības sociālo tīklu kontos un plašsaziņas līdzekļos.

**II. Konkursa dalībnieki un pieteikšanās kārtība**

* 1. Tiesības piedalīties Konkursā ir visiem Jūrmalas pilsētas administratīvajā teritorijā esošo nekustamo īpašumu īpašniekiem, valdītājiem vai turētājiem, kā arī Jūrmalas pilsētas pašvaldības iestādēm, organizācijām un uzņēmējsabiedrībām, kā arī uzņēmumiem, kas apsaimnieko vai ir izveidojuši privātas teritorijas labiekārtojumu, ja attiecīgā nekustamā īpašuma īpašnieks ir piekritis dalībai konkursā.
  2. Konkursa dalībniekus, iesniedzot aizpildītu pieteikuma veidlapu (pielikums), var pieteikt līdz 2020.gada 8.jūlijam*.* Pieteikuma veidlapu iesniedz elektroniski ([pasts@jurmala.lv](mailto:pasts@jurmala.lv)), pa pastu vai Jūrmalas pilsētas domes apmeklētāju centros Jūrmalā:

5.1. Jomas ielā 1/5;

5.2. Raiņa ielā 110;

5.3. Tukuma ielā 30.

1. **Konkursa vērtēšanas komisija**
   1. Konkursam pieteiktos objektus vērtē ar Jūrmalas pilsētas domes priekšsēdētāja izdoto rīkojumu izveidota Konkursa vērtēšanas komisija (turpmāk – Komisija).
   2. Komisija vērtē Jūrmalas pilsētas administratīvajā teritorijā skaistāk iekoptās teritorijas, atbilstoši šī nolikuma 4.nodaļai.
   3. Komisija ir neatkarīga lēmumu pieņemšanā. Ja kāds no konkursa Komisijas locekļiem ir saistīts ar konkursa dalībniekiem, tad tas nepiedalās šī konkursa dalībnieka īpašuma vērtēšanā. Komisijas lēmumi un viedokļi ir objektīvi un profesionāli pamatoti.
   4. Konkursa dalībnieki piekrīt piedalīties publicitātes pasākumos, tādejādi veicinot konkursa atpazīstamību.
   5. Konkursa dalībnieki, konkursa atpazīstamības veicināšanai, piekrīt konkursa rezultātu publiskošanai - konkursa dalībnieku īpašumu teritoriju uzņemtie foto attēli var tikt publicēti pašvaldības informatīvajos kanālos (izdevumā “Jūrmalas Avīze”, tīmekļa vietnē [www.jurmala.lv](http://www.jurmala.lv), sociālajos tīklos), kā arī var tikt izplatīts nacionālajos medijos.
2. **Konkursa vērtēšanas kārtība**
   1. Komisija Konkursam pieteiktos pretendentus vērtē laika posmā no 2020. gada 15.jūlija līdz 20. jūlijam.
   2. Vērtēšana notiek šādās kategorijās:

12.1**. 1.grupa** - individuālās dzīvojamās mājas, nosakot trīs labākos īpašumus Jūrmalas pilsētā.

12.2. **2.grupa** - daudzdzīvokļu nami, nosakot trīs labākos daudzdzīvokļu namus Jūrmalas pilsētā.

12.4. **3.grupa –** Jūrmalas pilsētas pašvaldības iestādes un kapitālsabiedrības, nosakot trīs labākās iestādes Jūrmalas pilsētā.

12.5. **4. grupa** - uzņēmumu teritorijas, nosakot trīs labākās uzņēmumu teritorijas Jūrmalas pilsētā.

* 1. Komisija pretendentus vērtē katrā grupā pēc šādiem kritērijiem:

|  |  |  |
| --- | --- | --- |
|  | **Vērtēšanas kritēriji** | **Iespējamais punktu skaits** |
| 13.1 | **1. grupa** **Individuālās dzīvojamās mājas:** | |
| 13.1.1 | Kopējais iespaids par tīrību un kārtību īpašumā un tam piegulošajā teritorijā | 0-10 |
| 13.1.2 | Ēku ārējais izskats, žogi, dzīvžogs, vārtiņi, mājas numura zīme, karoga masts vai turētājs | 0-10 |
| 13.1.3 | Apstādījumu sakoptība, augu sortimenta izvēle un daudzveidība, savdabīgi akcentējoši elementi dārzā (puķu vāzes, kastes, skulptūras, u.c) | 0-10 |
|  | ***Kopējais iegūstamais punktu skaits:*** | **0-30** |
| 13.2 | **2.grupa Daudzdzīvokļu nami:** | |
| 13.2.1 | Pirmais iespaids par tīrību un kārtību īpašumā un tam piegulošajā teritorijā. | 0-10 |
| 13.2.2 | Ēku ārējais izskats, žogi, dzīvžogs, mājas numura zīme, karoga masts vai turētājs, vides pieejamība cilvēkiem ar kustību traucējumiem un bērnu laukumi ( kas pieder mājai) | 0-10 |
| 13.2.3 | Apstādījumu sakoptība, augu sortimenta izvēle un daudzveidība, savdabīgi akcentējoši elementi pie ēkas (puķu vāzes, kastes, skulptūras, u.c.), skaistāk ierīkoti un iekopti noformēti balkonu un lodžiju stādījumi | 0-10 |
|  | ***Kopējais iegūstamais punktu skaits:*** | **0-30** |
| 13.3. | **3.grupa Jūrmalas pilsētas pašvaldības iestādes un kapitālsabiedrības:** | |
| 13.3.1 | Kopējais iespaids par tīrību un kārtību objektā un tam piegulošajā teritorijā | 0-10 |
| 13.3.2 | Ēku ārējais izskats, informatīvās norādes, žogi, dzīvžogs, ēkas numura zīme, karoga masts vai turētājs, vides pieejamība cilvēkiem ar kustību traucējumiem un bērnu laukumu (kas pieder iestādei) | 0-10 |
| 13.3.3 | Apstādījumu sakoptība, augu sortimenta izvēle un daudzveidība, savdabīgi akcentējoši elementi objektā (puķu vāzes, kastes, skulptūras, u.c) | 0-10 |
|  | ***Kopējais iegūstamais punktu skaits:*** | **0-30** |
| 13.4 | **4. grupa Publiski pieejamas uzņēmumu teritorijas:** | |
| 13.4.1 | Kopējais iespaids par tīrību un kārtību objektā un tam piegulošajā teri, celiņu, terašu tehniskais stāvoklis un kvalitāte. | 0-10 |
| 13.4.2 | Ēku ārējais izskats, informatīvās norādes, žogi, dzīvžogs, ēkas numura zīme, karoga masts vai turētājs, vides pieejamība cilvēkiem ar kustību traucējumiem un bērnu laukumi (kas pieder iestādei) | 0-10 |
| 13.4.3 | Apstādījumu sakoptība, vizuālais stāvoklis, augu veselīgums un saderība ar ēku. | 0-10 |
|  | ***Kopējais iegūstamais punktu skaits:*** | **0-30** |

* 1. Katrs Komisijas loceklis, apsekojot Konkursam pieteiktos īpašumus, aizpilda vērtējuma tabulu atbilstoši 13.punktam par katru pieteikto īpašumu.
  2. Komisijai ir tiesības dalībniekiem piešķirt arī papildus punktus par oriģinalitāti vai īpašu dārza dizainu.

1. **Konkursa rezultāti**
   1. Pēc novērtējumu tabulu aizpildīšanas, Komisija saskaita iegūtos punktus par katru objektu un izdala ar vērtēšanā piedalījušos Komisijas locekļu skaitu, tādejādi, iegūstot vidējo vērtējumu katram īpašumam.
   2. Par konkursa uzvarētāju atzīstami pretendenti, kas ieguvuši augstāko vidējo punktu skaitu, bet gadījumos, ja punktu skaits ir vienāds Konkursa komisija uzvarētāju nosaka balsojot.
   3. Konkursa uzvarētāji tiks apbalvoti individuāli, balvas nogādājot dalībnieku dzīves vietā vai objektā, par to iepriekš informējot dalībniekus.
   4. Konkursa uzvarētāji saņem Jūrmalas pilsētas atzinības rakstu un pārsteiguma balvas.